**proem**

*Dorin Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

... nimic nu pot păstra

pe rând se duc toate,

între mine și lucruri

propria mea vinovăție

între mine și lucruri

o colcăială de viermi

stai locului! – îmi zic –

tu ești doar paznicul de noapte

al nebuniei

la naiba, la naiba cu plânsul hidos

de propria-i neputință strivit

stai locului

stai, dracului, locului,

fii cum în veci nu poți fi !

între mine și lume

o vacă de cauciuc

este mulsă

până la sânge